
[bookmark: TextBodyBegin]Európsky parlament,
–	so zreteľom na konečnú ročnú účtovnú závierku Európskej nadácie pre odborné vzdelávanie za rozpočtový rok 2022,
–	so zreteľom na výročnú správu Dvora audítorov o agentúrach EÚ za rozpočtový rok 2022 spolu s odpoveďami agentúr[footnoteRef:1], [1:  	Ú. v. EÚ C, C/2023/594, 27.10.2023.] 

–	so zreteľom na vyhlásenie o vierohodnosti[footnoteRef:2] vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [2:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória nadácii za plnenie rozpočtu za rozpočtový rok 2022 (06180/2024 – C9‑0101/2024),
–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:3], a najmä na jeho článok 70, [3:  	Ú. v. EÚ L 193, 30.7.2018, s. 1.] 

–	so zreteľom na nariadenie Európskeho parlamentu a Rady (ES) č. 1339/2008 zo 16. decembra 2008 o zriadení Európskej nadácie pre odborné vzdelávanie[footnoteRef:4], a najmä na jeho článok 17, [4:  	Ú. v. EÚ L 354, 31.12.2008, s. 82.] 

–	so zreteľom na delegované nariadenie Komisie (EÚ) 2019/715 z 18. decembra 2018 o rámcovom nariadení o rozpočtových pravidlách pre subjekty zriadené podľa ZFEÚ a Zmluvy o Euratome a uvedené v článku 70 nariadenia Európskeho parlamentu a Rady (EÚ, Euratom) 2018/1046[footnoteRef:5], a najmä na jeho článok 105, [5:  	Ú. v. EÚ L 122, 10.5.2019, s. 1.] 

–	so zreteľom na článok 100 a prílohu V k rokovaciemu poriadku,
–	so zreteľom na stanovisko Výboru pre zamestnanosť a sociálne veci,
–	so zreteľom na správu Výboru pre kontrolu rozpočtu (A9-0114/2024),
1.	udeľuje riaditeľke Európskej nadácie pre odborné vzdelávanie absolutórium za plnenie rozpočtu nadácie za rozpočtový rok 2022;
2.	uvádza svoje poznámky v priloženom uznesení;
3.	poveruje svoju predsedníčku, aby postúpila toto rozhodnutie a uznesenie, ktoré je jeho neoddeliteľnou súčasťou, riaditeľke Európskej nadácie pre odborné vzdelávanie, Rade, Komisii a Dvoru audítorov a aby zabezpečila ich uverejnenie v Úradnom vestníku Európskej únie (v sérii L).

[bookmark: _Toc161999347]2. Rozhodnutie Európskeho parlamentu z 11. apríla 2024 o účtovnej závierke Európskej nadácie pre odborné vzdelávanie za rozpočtový rok 2022 (2023/2163(DEC))
Európsky parlament,
–	so zreteľom na konečnú ročnú účtovnú závierku Európskej nadácie pre odborné vzdelávanie za rozpočtový rok 2022,
–	so zreteľom na výročnú správu Dvora audítorov o agentúrach EÚ za rozpočtový rok 2022 spolu s odpoveďami agentúr[footnoteRef:6], [6:  	Ú. v. EÚ C, C/2023/594, 27.10.2023.] 

–	so zreteľom na vyhlásenie o vierohodnosti[footnoteRef:7] vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [7:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória nadácii za plnenie rozpočtu za rozpočtový rok 2022 (06180/2024 – C9‑0101/2024),
–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:8], a najmä na jeho článok 70, [8:  	Ú. v. EÚ L 193, 30.7.2018, s. 1.] 

–	so zreteľom na nariadenie Európskeho parlamentu a Rady (ES) č. 1339/2008 zo 16. decembra 2008 o zriadení Európskej nadácie pre odborné vzdelávanie[footnoteRef:9], a najmä na jeho článok 17, [9:  	Ú. v. EÚ L 354, 31.12.2008, s. 82.] 

[bookmark: _GoBack]–	so zreteľom na delegované nariadenie Komisie (EÚ) 2019/715 z 18. decembra 2018 o rámcovom nariadení o rozpočtových pravidlách pre subjekty zriadené podľa ZFEÚ a Zmluvy o Euratome a uvedené v článku 70 nariadenia Európskeho parlamentu a Rady (EÚ, Euratom) 2018/1046[footnoteRef:10], a najmä na jeho článok 105, [10:  	Ú. v. EÚ L 122, 10.5.2019, s. 1.] 

–	so zreteľom na článok 100 a prílohu V k rokovaciemu poriadku,
–	so zreteľom na stanovisko Výboru pre zamestnanosť a sociálne veci,
–	so zreteľom na správu Výboru pre kontrolu rozpočtu (A9-0114/2024),
1.	schvaľuje účtovnú závierku Európskej nadácie pre odborné vzdelávanie za rozpočtový rok 2022;
2.	poveruje svoju predsedníčku, aby postúpila toto rozhodnutie riaditeľke Európskej nadácie pre odborné vzdelávanie, Rade, Komisii a Dvoru audítorov a aby zabezpečila jeho uverejnenie v Úradnom vestníku Európskej únie (v sérii L).


[bookmark: _Toc161999348]3. Uznesenie Európskeho parlamentu z 11. apríla 2024 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej nadácie pre odborné vzdelávanie za rozpočtový rok 2022 (2023/2163(DEC))
Európsky parlament,
–	so zreteľom na svoje rozhodnutie o absolutóriu za plnenie rozpočtu Európskej nadácie pre odborné vzdelávanie za rozpočtový rok 2022,
–	so zreteľom na článok 100 a prílohu V k rokovaciemu poriadku,
–	so zreteľom na stanovisko Výboru pre zamestnanosť a sociálne veci,
–	so zreteľom na správu Výboru pre kontrolu rozpočtu (A9-0114/2024),
A.	keďže podľa výkazu príjmov a výdavkov[footnoteRef:11] konečný rozpočet Európskej nadácie pre odborné vzdelávanie (ďalej len „nadácia“) na rozpočtový rok 2022 predstavoval 25 051 848 EUR, čo v porovnaní s rokom 2021 predstavuje nárast o 17,05 %; keďže rozpočet nadácie pochádza výlučne z rozpočtu Únie; [11:  	Ú. v. EÚ C 38, 31.1.2023, s. 13.] 

B.	keďže Dvor audítorov vo svojej správe o overení ročnej účtovnej závierky nadácie za rozpočtový rok 2022 (ďalej len „správa Dvora audítorov“) uvádza, že získal primeranú istotu o tom, že ročná účtovná závierka agentúry je spoľahlivá a že príslušné operácie sú zákonné a správne;
Rozpočtové a finančné riadenie
1.	konštatuje s uznaním, že úsilie o monitorovanie rozpočtu v priebehu rozpočtového roka 2022 prinieslo vysokú mieru plnenia rozpočtu na úrovni 99,98 %, čo v porovnaní s rokom 2021 predstavuje mierne zvýšenie o 0,07 %; poukazuje na to, že miera čerpania platobných rozpočtových prostriedkov bola 97,70 %, čo v porovnaní s rokom 2021 predstavuje zvýšenie o 11,48 %;
2.	víta, že napriek rozpočtovej kríze spôsobenej infláciou a cenami za verejnoprospešné služby v roku 2022 dokázala nadácia efektívne spravovať svoje výdavky, zaviesť opatrenia na úsporu nákladov a zmeniť priority bez toho, aby sa výrazne narušil jej pracovný program;
Výkonnosť
3.	s uspokojením konštatuje, že nadácia používa určité opatrenia, ako sú kľúčové ukazovatele výkonnosti, s cieľom posúdiť pridanú hodnotu, ktorú poskytujú jej činnosti a ďalšie opatrenia, aby mohla zlepšiť svoje rozpočtové riadenie;
4.	konštatuje, že nadácia dosiahla 93 % mieru dokončenia činností, čo je mierny pokles v porovnaní s rokom 2021, pričom včas bolo dokončených 89 % z nich; oceňuje, že nadácia dosiahla všetky kľúčové ukazovatele výkonnosti nad stanovenými cieľmi alebo výrazne nad týmito cieľmi;
5.	berie na vedomie kľúčové úspechy nadácie v roku 2022, ktoré vychádzajú z troch strategických cieľov: relevantnosť a predvídanie zručností, rozvoj a overovanie zručností a výkonnosť a kvalita politík vzdelávania a odbornej prípravy; konštatuje, že tieto ciele plní nadácia v rámci troch základných služieb: znalostné centrum, monitorovanie a hodnotenie a politické poradenstvo;
6.	berie na vedomie nové iniciatívy, ktoré nadácia začala v roku 2022, ako napríklad novú iniciatívu Tímu Európa v južnom a východnom Stredozemí a vytvorenie siete Governance Learning Action and Dialogue (GLAD) (Akcia a dialóg v oblasti riadenia vzdelávania); berie na vedomie rozvoj jej siete excelentnosti a online konferenciu tejto siete v novembri, ktorá poskytla účastníkom príležitosť podeliť sa o informácie o vývoji a výsledkoch práce tohto tematického partnerstva;
7.	zdôrazňuje, že nadácia podporuje Moldavsko, Gruzínsko a Ukrajinu ako kandidátske krajiny v ich úsilí zosúladiť svoje politiky v oblasti vzdelávania a zamestnanosti s politikami Únie poskytovaním technických odborných znalostí a poradenstva v rôznych otázkach vnútroštátnym orgánom v úzkej spolupráci s delegáciami Únie a útvarmi Komisie;
8.	víta, že opatrenia prijaté nadáciou v reakcii na otrasy, ako napríklad pretrvávajúce dôsledky pandémie ochorenia COVID-19 a ruská agresia na Ukrajine, boli veľmi účinné, pokiaľ ide o zabezpečenie nepretržitej a veľmi vysokej úrovne plnenia ročného pracovného programu; oceňuje iniciatívu nadácie podporovať Ukrajinu svojím online centrom zdrojov na uznávanie kvalifikácií, zručností a dĺžky štúdia ukrajinských utečencov, ako aj ďalšími prostriedkami a, ak je to možné a relevantné, reagovať v úzkej spolupráci s rôznymi útvarmi Komisie, pričom využívala svoje tematické odborné znalosti a znalosti systémov vzdelávania a odbornej prípravy v krajine;
9.	zdôrazňuje, že nadácia od začiatku roka 2022 pozastavila všetky činnosti a spoluprácu s bieloruskými orgánmi;
10.	víta činnosti nadácie, ktoré pomáhajú partnerským krajinám Únie využiť potenciál ich ľudského kapitálu a zlepšiť vyhliadky ich občanov na zamestnanie prostredníctvom reformy systémov vzdelávania, odbornej prípravy, zručností a trhu práce v rámci politík Únie v oblasti vonkajších vzťahov;
11.	víta najmä novú koncepciu nadácie, a to podnikateľské centrá excelentnosti odborného vzdelávania a prípravy, ktoré boli vyvinuté s cieľom prispieť k medzinárodnej diskusii v komunite podnikateľského vzdelávania a inšpirovať strediská odbornej prípravy, aby lepšie reagovali na meniace sa potreby občanov, hospodárstiev a spoločností;
Efektívnosť a prínosy
12.	konštatuje, že nadácia sa aj v roku 2022 usilovala nájsť možnosti zvyšovania efektívnosti svojich operácií, napríklad zlepšovaním digitálnych pracovných postupov a aktívnym zapojením do siete agentúr Únie a jej rôznych pracovných skupín; v tejto súvislosti berie okrem iného na vedomie spoločné využívanie účtovných služieb nadácie s Európskou agentúrou pre bezpečnosť a ochranu zdravia pri práci na základe dohody o úrovni poskytovaných služieb z roku 2022 a preskúmanie možnosti spoločného využívania zdrojov v oblasti náboru, kybernetickej bezpečnosti, EMAS, udržateľnosti a ekologizácie, verejného obstarávania a IT nástrojov a systémov s Európskym strediskom pre rozvoj odborného vzdelávania;
13.	berie na vedomie opatrenia nadácie, a to aj v oblasti spotreby energie a správy budov, napríklad zatvorenie kancelárií v auguste 2022 a zavedenie senzorov osvetlenia a vody a časovačov kotlov, vykurovania a klimatizácie; berie na vedomie zvýšené úsilie v oblasti hospodárenia s energiami, ktoré v roku 2022 viedlo k úsporám 2 000 m3 plynu a 49 107 kWh elektrickej energie, a to napriek zvýšenej prítomnosti zamestnancov v kanceláriách počas celého roka v dôsledku zavedených hybridných pracovných postupov;
14.	víta záväzok nadácie zaviesť všetky nástroje Komisie v oblasti elektronického obstarávania a tiež to, že proces verejného obstarávania nadácie je plne digitalizovaný;
15.	oceňuje, že nadácia vypracovala organizačný plán na zlepšenie energetickej efektívnosti a klimatickej neutrality svojich operácií;
Personálna politika
16.	konštatuje, že k 31. decembru 2022 bol plán pracovných miest naplnený na 98,8 %, pričom zo 86 úradníkov a dočasných zamestnancov schválených v rámci rozpočtu Únie bolo vymenovaných 85 (rovnaký počet schválených miest ako v roku 2021); okrem toho poznamenáva, že v roku 2022 nadácia zamestnávala 39 zmluvných zamestnancov a jedného miestneho zástupcu;
17.	konštatuje, že v roku 2022 bolo medzi zamestnancami nadácie zastúpených 21 členských štátov; konštatuje so znepokojením, že pretrváva problém s geografickou rovnováhou; konštatuje, že 42 % zamestnancov nadácie sú štátni príslušníci členského štátu, v ktorom má nadácia sídlo; uznáva, že nadácia prihliada pri výberových konaniach na zásluhy, pričom v prípade rovnakých zásluh zvykne uprednostniť nedostatočne zastúpené štátne príslušnosti; pripomína dôležitosť geografickej rovnováhy a vyzýva nadáciu, aby prijala potrebné opatrenia s cieľom dosiahnuť vyvážené a spravodlivé geografické zastúpenie, a to aj na pozíciách stredného a vyššieho manažmentu, a zároveň rešpektovala kompetencie a zásluhy kandidátov, a aby informovala orgán udeľujúci absolutórium o akomkoľvek vývoji v tejto oblasti;
18.	konštatuje, že, pokiaľ ide o rodové zastúpenie, z deviatich členov stredného a vyššieho manažmentu boli v roku 2022 štyri ženy; konštatuje, že medzi členmi správnej rady je 41 % mužov (11) a 59 % žien (16) a celkovo medzi zamestnancami je 33 % mužov (41) a 67 % žien (84); pripomína, že je dôležité zabezpečiť rodovú rovnováhu, a vyzýva nadáciu, aby tento aspekt zohľadnila pri budúcom prijímaní zamestnancov a menovaní do stredného a vyššieho manažmentu; žiada Komisiu a členské štáty, aby pri menovaní svojich členov do správnej rady nadácie zohľadňovali význam zabezpečenia rodovej rovnováhy;
19.	konštatuje, že podľa následných pripomienok k absolutóriu za rok 2021 nadácia zrevidovala svoje oznámenia o voľných pracovných miestach s cieľom zvýšiť atraktívnosť miesta zamestnania a diverzifikuje komunikačné kanály smerom k cieľovým krajinám, ktoré sú menej zastúpené prostredníctvom platformy LinkedIn;
20.	konštatuje, že nadácia prijala v decembri 2022 Chartu rozmanitosti a začlenenia; konštatuje, že v roku 2022 mohli zamestnanci využívať mnoho výhod na zlepšenie svojich pracovných podmienok a okrem toho boli prijaté nové pravidlá týkajúce sa pracovného času a hybridnej práce, ktoré naďalej poskytujú zamestnancom príležitosti na nové flexibilné spôsoby práce;
Verejné obstarávanie
21.	berie na vedomie pripomienku Dvora audítorov, že uzavretie rámcovej v roku 2021 vo výške jedného milióna EUR na služby na podporu obsahu bolo v rozpore s pravidlami z dôvodu odchýlky od technických špecifikácií; konštatuje, že na preukázanie finančnej spôsobilosti boli uchádzači povinní predložiť uzavretú a podpísanú účtovnú závierku preukazujúcu za posledné dva rozpočtové roky, t.j. roky 2019 a 2020 obrat vo výške najmenej 250 000 EUR; konštatuje, že napriek tomu, že obrat víťazného uchádzača za rok 2019 nedosiahol požadovanú prahovú hodnotu, nadácia sa rozhodla uchádzača nevyradiť z výberového konania, keďže na základe predbežnej účtovnej závierky dosiahol tento uchádzač vyšší obrat v roku 2021; upozorňuje na závery Dvora audítorov, že postup hodnotenia a výsledná zmluva sú v rozpore s pravidlami, rovnako ako všetky súvisiace platby, ktoré v roku 2022 dosiahli výšku 100 100 EUR; berie na vedomie, že v nadväznosti na pripomienku Dvora audítorov zjednoduší nadácia svoju metodiku, a to tak, že bude i naďalej posudzovať finančnú spoľahlivosť dodávateľov, avšak bude viac prihliadať na aktuálnu finančnú situáciu (obdobie po pandémii ochorenia COVID-19 a vojne na Ukrajine);
22.	konštatuje, že v rámci iného otvoreného postupu verejného obstarávania na vnútroštátne podporné služby vo výške 4 mil. EUR sa finančné a hospodárske kapacity uchádzačov posudzovali na základe dvoch kritérií: (i) stabilná finančná situácia preukázaná súborom parametrov vrátane kladného čistého zisku; a (ii) ročný obrat najmenej 1 milión EUR počas posledných dvoch finančných rokov; konštatuje, že nadácia zadala zákazku konzorciu piatich nekomerčných subjektov, hoci žiaden z členov konzorcia za posledné dva roky nepreukázal zisk, a okrem toho sa rozhodla neprihliadnuť na požiadavku na obrat – ktorú víťazný uchádzač nesplnil – z dôvodu jej údajnej neuplatniteľnosti na nekomerčné subjekty; podčiarkuje záver Dvora audítorov, že nadácia uplatnila podmienky účasti na obstarávaní nesprávne a že hospodárska a finančná spôsobilosť víťazného uchádzača nebola preukázaná; ďalej konštatuje, že postup hodnotenia a výsledná zmluva sú preto v rozpore s pravidlami, rovnako ako všetky súvisiace platby, ktoré v roku 2022 dosiahli výšku 70 500 EUR; konštatuje, že príslušný postup verejného obstarávania bol zameraný na rozvoj ľudského kapitálu v Strednej Ázii a v nadväznosti na pripomienku Dvora audítorov nadácia s príslušnými útvarmi Komisie prediskutuje možné alternatívne metódy vykonávania činností v partnerských krajinách a zároveň zjednoduší metodiku finančného posudzovania s cieľom zamerať sa v prípade potreby na trh mimo Únie;
23.	pripomína, že vo všetkých postupoch verejného obstarávania je dôležité zabezpečiť spravodlivú hospodársku súťaž medzi uchádzačmi a obstarávať tovar a služby za najlepšiu cenu pri dodržiavaní zásad transparentnosti a hospodárneho využívania verejných zdrojov, proporcionality, rovnakého zaobchádzania a nediskriminácie; vyzýva nadáciu, aby prijala opatrenia s cieľom zaručiť, aby sa v budúcich postupoch verejného obstarávania v plnej miere dodržiavali platné pravidlá zabezpečujúce transparentnosť, spravodlivosť a integritu postupu verejného obstarávania;
24.	konštatuje, že koncom roka 2022 mala nadácia nevyriešené len jedno zistenie Dvora audítorov týkajúce sa postupu verejného obstarávania dočasných zamestnancov, vydané v roku 2018, na ktoré Európsky parlament v minulosti upozornil vo svojej správe o absolutóriu; okrem toho konštatuje, že nadácia sa touto otázkou zaoberala pri uzatváraní novej rámcovej zmluvy, ktorá mala byť podpísaná v roku 2023;
Prevencia, riešenie konfliktov záujmov a transparentnosť
25.	konštatuje, že nadácia na svojom webovom sídle zverejnila všetky vyhlásenia o konflikte záujmov a životopisy členov správnej rady a vyššieho a stredného manažmentu; ďalej konštatuje, že nadácia na svojom webovom sídle uvádza všetky stretnutia svojej riaditeľky a organizácií a samostatne zárobkovo činných osôb;
26.	konštatuje, že nadácia má zavedenú vnútornú stratégiu boja proti podvodom, ktorá sa pravidelne aktualizuje, a môže zvážiť jej doplnenie o protikorupčnú časť; ďalej konštatuje, že v súčasnosti vypracúva politiku týkajúcu sa otázok konfliktu záujmov;
Vnútorná kontrola
27.	víta kladné stanovisko útvaru pre vnútorný audit k mechanizmom komplementárnosti a spolupráce medzi nadáciou a Komisiou, vydané v jeho záverečnej audítorskej správe v decembri 2022, v ktorom podčiarkol odborné znalosti zamestnancov nadácie a zavedenie štruktúrovaného polročného dialógu zameraného na lepšiu koordináciu prípravy zasadnutí správnej rady; konštatuje však, že stanovisko útvaru pre vnútorný audit poukazuje aj na dve veľmi dôležité otázky týkajúce sa mandátu nadácie a monitorovania ukazovateľov, ako aj na dve dôležité otázky týkajúce sa zosúladenia priorít a databázy žiadostí Únie a zlepšenia postupov; berie na vedomie, že v reakcii na to nadácia v spolupráci s GR EMPL vypracovala akčný plán riešenia týchto odporúčaní, ktorý sa mal začať používať v roku 2023;
Ďalšie pripomienky
28.	berie na vedomie, že nadácia venuje osobitnú pozornosť kybernetickej bezpečnosti a digitálnym záznamom a riadeniu dát a tiež opatreniam prijatým s cieľom dodržiavať príslušné usmernenia Únie, ako sú zlepšenia zálohovania a penetračné testy hlavných webových stránok nadácie; okrem toho konštatuje, že v nadväznosti na posúdenie rizika v oblasti informačnej bezpečnosti v celej nadácii v roku 2021 bol v roku 2022 vypracovaný a schválený rizikový plán;
29.	konštatuje, že v roku 2022 si nadácia udržala certifikáty EMAS i ISO 14001 v nadväznosti na environmentálny audit z marca 2022 (a 2023);
30.	víta skutočnosť, že nadácia pokračovala vo vykonávaní rôznych opatrení na zvýšenie svojej verejnej a online prítomnosti, a to aj prostredníctvom výroby a propagácie 10 podcastov, dvoch medzinárodných ocenení a 10 spoločných oznámení, vysielania siedmich rozhovorov LIVE LearningConnects a účasti na konferencii COP OSN s cieľom predstaviť svoju prácu v oblasti ekologických zručností; v tejto súvislosti berie na vedomie výrazné zvýšenie metriky nadácie v sociálnych médiách v roku 2022 v porovnaní s rokom 2021;
31.	opakovane žiada nadáciu, aby zabezpečila väčšiu transparentnosť a verejnú zodpovednosť lepším využívaním médií a kanálov sociálnych médií;
°
°     °
32.	pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 11. apríla 2024[footnoteRef:12] o výkonnosti, finančnom hospodárení a kontrole agentúr. [12:  	Prijaté texty, P9_TA(2024)0280.] 

